Au fost date publicității rezultatele simulării examenului de Bacalaureat.
Potrivit acestora, peste 60 la sută dintre elevii din clasele terminale de liceu au luat note egale sau mai mari de 5 la Limba şi literatura română.
La probele obligatorie și, respectiv cea la alegere a profilului, ponderea a depășit 64 de procente, a informat astăzi Ministerul Educaţiei, într-un comunicat de presă.
Potrivit sursei citate, au fost implicaţi în procesul de evaluare aproape 14 mii de profesori.
Rezultatele vor fi analizate la nivelul fiecărei unităţi de învăţământ prin discuţii cu elevii, şedinţe cu părinţii, precum şi la nivelul consiliului profesoral, în vederea adoptării unor măsuri adecvate fiecărei situaţii în parte, scopul fiind îmbunătăţirea performanţelor şcolare, mai precizează Ministerul de resort.
Rezultatele de la simularea examenului de Bacalaureat vor fi comunicate vineri, potrivit calendarului anunţat de Ministerul Educaţiei.
Comunicarea rezultatelor se face anonimizat, utilizându-se codurile individuale care înlocuiesc numele şi prenumele candidaţilor. La prima probă a examenului, elevilor le-au fost distribuite, pe bază de semnătură de primire, codurile individuale. Pe baza acestora, candidaţii vor afla rezultatele obţinute.
Rezultatele vor fi analizate la nivelul fiecărei unităţi de învăţământ prin discuţii individuale cu elevii, dezbateri la nivelul clasei, şedinţe cu părinţii, precum şi la nivelul consiliului profesoral, în vederea adoptării unor măsuri pentru îmbunătăţirea performanţelor şcolare în perspectiva examenelor din vara acestui an.
De asemenea, rezultatele obţinute la simulare nu se contestă şi nu se trec în catalog. Totuşi, în situaţiile excepţionale în care se doreşte consemnarea notelor în catalog, acest lucru se poate face în baza unei cereri scrise depuse de cei interesaţi.
Simularea examenului naţional de Bacalaureat a fost organizată în peste 1.320 de unităţi de învăţământ.
Obiectivele simulării sunt familiarizarea elevilor cu rigorile unui examen real, dar şi optimizarea rezultatelor obţinute de către elevii din învăţământul preuniversitar la finalul studiilor liceale. AGERPRES/FOTO imagine ilustrativă radioiasi.ro